મહેસાણાના સીમાંધર સ્વામી જૈન મંદિરની બહાર બેસીને ભીખ માગતાં ખીમજીએ 10 છોકરીઓને ભણાવવા માટે પોતાની પાસે રહેલી સોનાની બુટ્ટી દાનમાં આપી હતી, જેનો તેમને સંતોષ છે. બીજાને મદદ કરવાની ખીમજીની ભાવનાને જોતા રોટરી ક્લબ ઓફ ઈંડિયાએ ગયા વર્ષે તેમને લીટરસી હીરો અવોર્ડથી સન્માનિત કર્યા. ખીમજી સમગ્ર વર્ષ દરમિયાન ભીખમાં મળેલી રકમને ભેગી કરીને સ્કૂલના વિદ્યાર્થીઓને મદદ કરે છે. જરૂરિયાતમંદ વિદ્યાર્થીઓને ખીમજી પુસ્તકો, પેન, યુનિફોર્મ અને અન્ય સ્ટેશનરી લઈ આપે છે. ગરીબ વિદ્યાર્થિનીઓની મદદ કરવા ખીમજી હંમેશા તૈયાર રહે છે બદલામાં મળતા નિસ્વાર્થ પ્રેમથી તે ખુશ છે.